Scharné de Bruyn en Ruan Robbertse het die meeste baaskaartjie-boekies verkoop vir ’n fondsinsamelingsprojek van Parys Primêre skool. Hiervoor is hulle elkeen met ’n “hoverboard” beloon. By hulle is Tony Jardim van die skool se beheerliggaam wat aan hulle die borde oorhandig het. Die skool sê baie dankie aan die gemeenskap vir hul lojale ondersteuning vir die projek. “Sonder sulke ondersteuning sou die projek nie so suksesvol kon wees nie. Dankie ook aan elke borg wat die projek moontlik gemaak het.”